VELFORENINGEN FOR STUASET HYTTEOMRÅDE

Birkelandsbotn 27 a, 5226 Nesttun

Org.nr. 993133833 STIFTET MAI 1977

**Innkalling til årsmøte**

**Mandag 27. mars 2017 kl 1830 i Birkeland Menighetshus**

**Dagsorden:**

**1.** **Årsmelding**

**2.** **Regnskap**

**3.** **Valg**

**4.** **Innkomne saker**

**1.** **Årsmelding**

Styret har i 2016-2017 hatt følgende sammensetning:

Hege C. Lindqvist : Leder – på valg 2018

Geir Arild Ulveseter : Nestleder – på valg 2017

Hans S. Rohde : Kasserer – på valg 2018

Ann Irene Ukvitne : Styremedlem – på valg 2018

Aase Tillier : Styremedlem – på valg 2018

Gunnar Moen : Styremedlem – på valg 2018

*Sammensetning av øvrige verv:*

Revisor : Arnstein Birkeland

Valgkomite : Rune Rosland og Odd Nesse

Representant i Vegstyret : Anne Irene Ukvitne

Styret har i løpet av året ikke hatt noe samlet møte, men har behandlet aktuelle spørsmål / saker per e-post og telefon med løpende orientering til medlemmene på vår hjemmeside [www.stuaset.no](http://www.stuaset.no/), email og facebookgruppe.

**Norges Hytteforbund**

I 2016 har vi ikke vært i kontakt med Norges Hytteforbund, men sent i 2015 var styret i kontakt med forbundets jurist og fikk avkreftet at den nye festeloven vil få noen påvirkning på våre festekontrakter som løper til ca 2057. Orientering om dettet ligger på [www.stuaset.no](http://www.stuaset.no) (arkiv 2015)

**Snøscootertransport og løypekjøring vinteren 2016/17**

På hjemmesiden finnes det en oversikt over hvem som kjører scootertransport i området, for tiden er det 4 navn som står på listen. Dette har i 2016 fungert tilfredsstillende. Styret har lagt til grunn at det skal kjøres løyper i de mest brukte traseene i tilslutning til skole- og påskeferie. Vi har hatt avtale med grunneierne v/ Jan Erik Skutle og Knut Johan Skutle om scootersporkjøring i alle helger (lørdag/søndag) samt utvidet sporkjøring i vinterferie/påskeferie 2017.

**Turkasser**

Turkassene som ble montert i 2015 på fire av toppene «våre»; Skamdalshorgi, Grønahorgi, Tinden og Nesheimshorgi var også i 2016 godt besøkt og «Stuaset-koppen» ble delt ut til den som hadde flest turer på hver topp. I tillegg ble det delt ut 2 «trekkepremier» for hver topp.

**Turposter i og nær hyttefeltet**

Høsten 2016 ble det montert turposter (quiz) på følgende steder i og nær hytteområdet vårt: Ved Boabroen, Horgaset, nordlig ende av Krokavatn, Byrset, Grønlivatn (Vetleholmen) og ved Grøliøyane. Oppgavene er for medlemmer i velforeningen og svar kan sendes inn på egen emailadresse: turpost@stuaset.no

**Påskerennet 2016**

I et flott vær ble årets påskerenn arrangert av styret i Velforeningen. Rennet ble i år arrangert på Kjeatjønn i motsetning til v/bossbu nr 2 som har vært normalen de siste år. Årsaken til dette var at is, snø og værforhold i år lå til rette for igjen å bruke Kjeatjønn som arena. Tradisjonen tro var det først barnerenn hvor det i år deltok 71 barn, som er rundt 20 barn færre enn året før. Etter barnerennet ble det tradisjonelle Familierennet arrangert. Det ble utdelt medaljer til alle deltagerne i barnerennet og napp i vandrepokalen fikk familien Tillier som ble årets vinnere av familierennet.

**Skamdalsvegen Veglag**

Vi har også i 2016 hatt et godt samarbeid med Vegstyret i Skamdalsvegen.

**Nettsiden** [**www.stuaset.no**](http://www.stuaset.no/) **og Facebookgruppen Stuaset**

Informasjon fra Velforeningens styre publiseres via mail og/eller på nettsiden [www.stuaset.no](http://www.stuaset.no/) og i lukket facebook gruppe. Gruppen hadde ved årskiftet ca 300 medlemmer noe som er en økning på ca 40 på ett år. Link: <https://www.facebook.com/groups/1530050787281482/>

**Våre bossbuer**

I 2016 Har IHM hengt opp skilt m/ kontaktinformasjon på dørene til bossbuene samt satt opp ny merking av boss spannene med henholdsvis «restavfall» og «returplast». I løpet av året har Velforeningens styre samt øvrige medlemmer rapportert om «grising» og uholdbare forhold i buene. Styrets leder har 2 ganger vært i kontakt med IHM vedrørende tømmefrekvens i buene. Brukere av buene anmodes om å melde fra direkte til IHM (tlf nr på oppslag i buene) hvis forholdene i buene tilsier at det er nødvendig.

**Boabroen og Byrsetbroen**

Boabroen anno 2015 ble også i 2016 ivrig benyttet av turgåere i området, både sommer og vinter. Broen over elven fra Byrset består per i dag av 2 stokker som ble flydd på plass i 2015. Materialer til broen ligger ved Grønli gård og oppfordring til hytteiere / brukere om dugnadsarbeid for å ferdigstille broen har vært publisert på facebookgruppen 2016, uten respons.

**Feiing av fritidsboliger**

Styret har i 2016 vært i kontakt med Voss Brannvern for å få informasjon om oppstart av feiing av fritidsboliger i 2017. Informasjon om dette er publisert på [www.stuaset.no](http://www.stuaset.no).

**Bergen, 27. mars 2017**

**Styret i Velforeningen for Stuaset Hytteområde**

Hege C. Lindqvist Arild Ulveseter

Ann Irene Ukvitne Hans S. Rohde

Åse Tillier Gunnar Moen